标题：716年
中国纪年
716年，唐玄宗至道大圣大明孝皇帝开元四年
历史大事
玄宗不私外戚
皇后妹夫尚衣奉御长孙昕与御史大夫李杰不协，开元四年（七一六）正月，昕与其妹夫杨仙玉于里巷伺杰而殴之。杰上表自诉：“发肤见毁，虽则痛身；冠冕被陵（辱），诚为辱国。”玄宗大怒，命将昕与玉仙在朝堂杖杀，以谢百官。且以敕书慰杰，曰：“昕等乃朕之亲戚，朕不能训导，使之陵辱衣冠，虽处以极刑，未足谢罪，卿宜以刚肠疾恶，勿以凶人介意。”按：玄宗初年惩武、韦之祸，故不私于外戚；末年宠杨妃，遂及于国忠与秦、韩、虢，亦略同于武、韦。然史家言唐代三祸，但云藩镇、宦官、后妃，而不言外戚，盖外戚为祸必自后妃逾宠而来。玄宗初年，六宫尚无专宠，故不私外戚未为难也。
始以诸王遥领节度使
开元四年（七一六）正月，以郯王嗣直为安北大都护，安抚河东、关内、陇右诸蕃大使；以安北都护张知运为之副。以陕王嗣升为安西大都护，安抚河西、四镇诸蕃大使，以安西都护郭虔瓘为之副。二王皆不出阁，诸王遥领节度自此始。
吐蕃围松州，败于城下
开元四年（七一六）二月，吐蕃围松州（今四川松藩）。二十六日，松州都督孙仁献袭击吐蕃于城下，大破之。
班生此行，何异登仙
自开元二年（七一四）始定内外官出入常制（见该年正月该条），然当时士夫犹轻外任，视同贬谪。开元四年（七一六）二月二十四日以尚书右丞倪若水为汴州刺史兼河南采访使，会扬州采访使班景倩入为大理少卿，路过汴州（今开封），若水为之饯行，立望其西行行尘，谓下属曰：“班生此行，何异登仙！”
覆试县令
开元四年（七一六）五月，有人密奏玄宗曰：“今年吏部选拔县令太滥，很多不够条件。”等到新授县令入朝谢恩，玄宗就命当面覆试，出了一道《安民策》，有的竟不能写字，只有鄄城令韦济词理最佳，擢为醴泉令（由小县令提拔为大县令）。余下二百人允许还复旧官，四十五人勒令回家学习。此次负责铨选的两位吏部侍郎卢从愿和李朝隐，都降级外调为刺史。
睿宗卒
开元四年（七一六）六月十九日，太上皇崩于百福殿，年五十五。十月葬桥陵（今陕西蒲城西北三十里），庙号睿宗。睿宗三十年来，四次让出帝位（让母、让兄、让侄、让子），未遭忌害，竟以善终，史称奇迹。
默啜被杀，突厥内乱
武后长寿二年（六九三），突厥默啜继其兄骨咄禄自立为可汗。二十余年来，曾统一东西两部，西境达今里海。开元四年（七一六），默啜击铁勒九姓拔曳固（一作拔野古），大破之于独乐水（今北京平谷县东北）。恃胜轻归，不复设备，遇拔曳固散卒颉质略，自柳林突出，斩之。时大武军子将（子将犹小将）郝灵荃奉使在突厥，颉质略以默啜首归之。灵荃携其首回长安，朝命悬其首于广街。默啜之子小可汗继立，为骨咄禄之子阙特勤击杀，并及默啜诸子与亲信略尽，而立兄左贤王默棘连，是为突厥毗伽可汗，国人谓之“小杀”。毗伽曾以国固让其弟阙特勤，阙特勤不受，乃以为左贤王，专典兵马。
拔曳固等五部来降
开元四年（七一六）六月，默啜既死，突厥内乱，原附突厥之铁勒九姓如拔曳固、回纥、同罗、白霄、仆固（仆骨）诸部纷纷降唐，唐皆安置大武军（即大同军，今山西朔县东）之北。
契丹李失活、奚李大酺帅部来降
先是武后万岁通天时（六九六），奚、契丹相继叛；玄宗初立，孙佺、薛讷相继丧师，饶乐、松漠遂非唐有。至开元四年（七一六）唐已富强，突厥势衰，铁勒归属，八月，契丹酋李失活、奚酋李大酺亦帅所部来降。玄宗诏以失活（李尽忠堂弟）为松漠郡王，行左金吾大将军兼松漠都督（今赤峰以北、西辽河上游）。以大酺为饶乐郡王，行右金吾大将军兼饶乐都督（今承德以北、滦河上游）。
王晙上安置突厥降户三策
开元四年（七一六）秋，突厥降户居河曲（河套之南）者，闻毗伽可汗立，多复叛归。并州长史王晙上言：“这批人只因本国内乱，才相继来降，一旦国安，必然叛去。未叛去者，留作间谍，突厥入侵，必为内应。建议今冬以前，将这批人迁往内地，二十年后，渐变旧俗，皆为劲兵，可为我用。因此，处理突厥降户，只有三策：迁往内地，才是上策；多屯兵马，就地监督，乃是中策；仍于今日，不加防范，最为下策。”疏入，朝廷不理。不久，降户陕跌思泰、阿悉烂等果自河曲叛逃。十月，命朔方大总管薛讷发兵追讨，王晙引并州兵西渡河，昼夜追击，斩获三千人。
降户生擒张知运
先是单于副都护张知运（今内蒙古和林格尔）接收突厥降户时，收其兵仗令渡河而南，居河曲。降户皆怨怒。其后御史中丞姜晦为巡边使，降户诉无弓矢，不得射猎为生，晦命悉还其兵仗。降户得之，十月遂叛归。张知运未设备、与之战于青刚岭（今甘肃环县西北甜水），为降户生擒，欲送突厥。行至绥州（今陕北绥德）境，将军郭知运以朔方兵邀击，降户大溃，释张知运而逃。玄宗以张知运丧师辱国，斩之。
毗伽可汗重用暾欲谷
突厥毗伽可汗即位后，以弟阙特勤治军旅，以妻父暾欲谷为谋主。暾欲谷年已七十余，蕃人甚为敬服。时突厥降唐户闻毗伽立，已纷纷逃归。毗伽既得铗跌思泰与阿悉烂等，便欲南下为寇，暾欲谷曰：“唐主（指玄宗）英武，人和年丰，未有空隙，不可以攻。我众新集，须休养生息三数年，始可观变而动。”毗伽又欲修筑城堡，多建寺观，暾欲谷曰：“不可。突厥人口稀少，之所以能抗拒唐朝，正因逐水草而迁，居处无常，若筑城定居，必将为唐所并。佛、老之道，教人仁弱，突厥皆习武射猎，不须寺观。”毗伽大悟。
姚崇罢相
崇子光禄少卿彝、宗正少卿异，交通宾客，颇受赂遗，为时所讥。又中书省主书（从七品）赵诲为崇所亲信，受胡人贿赂，事发，玄宗亲自审问，下狱当死，崇复营救，玄宗由是不悦。会京城曲赦，敕特标赵诲之名，杖之一百，流岭南。崇由是忧惧，屡请避相位，荐广州都督宋璟以自代。开元四年（七一六）闰十二月，姚崇罢为开府仪同三司，而以刑部尚书宋璟守吏部尚书兼黄门监，与紫微侍郎同平章事。
台省六品以下官如御史、遗、补等由皇帝拟授
唐旧制：凡六品以下官皆委尚书省奏拟。开元四年（七一六）始制员外郎、侍御史、起居郎（皆从六品）、补阙（七品）、拾遗、监察御史（皆八品）等台、省品低而重要之官不由尚书省奏拟，而由天子亲除。
卢怀慎卒
怀慎，滑州人，第进士，开元初，与姚崇并相，遇事推而不专，人称伴食宰相。然清谨无欲，大智若愚。开元四年（七一六）十一月卒。病重时，上表荐宋璟、李杰、李朝隐、卢从愿，谓皆一时人才，所坐者小，所弃者大（四人皆因小过被贬），望玄宗录用。玄宗从之。家无余蓄，惟一老仆，请卖身以办丧事。
王友贞卒
友贞（六一八至七一六）河内人。官长水令。重人伦，曾刳腹疗母。口不言人过，重然诺，人以为君子。年九十九卒。
李乂卒
乂字尚真，房子人。第进士，长安中官监察御史，劾奏无所避。睿宗时迁吏部侍郎，知制诰，请谒不行，时人谓“李下无蹊径”（犹言没有后门）。改黄门侍郎，制敕不便，辄改正。坚不附太平公主。官终刑部尚书。为人沈正方雅，时称有宰相才器。与兄尚一、尚贞俱以文章名，同著一集，号《李氏花萼集》。开元四年卒。
尹思贞卒
思贞，长安人。举明经，仕高宗至玄宗，前后为刺史历十三郡，皆以清廉称。官终工部尚书，开元四年（七一六）卒，谥简。
善无畏至长安
善无畏（六三七至七三五），中天竺国王之子，梵名义译为善无畏，华言净狮子。十三岁嗣王位，后让位于兄，出家那烂陀寺，奉龙树弟子达摩掬多为本师，受持瑜伽三密之教。开元四年（七一六）携经至长安，玄宗为开内道场，尊为教主，住西明寺，系印度密宗传入中国之第一人。译有《苏悉地经》、《大日经》多部。
日本第九次遣使入唐
开元四年（七一六）八月，日本遣多治比县守为遣唐押使，阿倍安麻吕为大使，藤原马养为副使等入唐，同行者有吉备真备等共五百五十余人，是为第九次遣唐使。
李思训卒
思训（六五一至七一六）字建见，陇西人，唐宗室。高宗时为江都令，武后时弃官，中宗时复官宗正卿，开元初，进右武卫大将军。工画，人称李（大）将军山水。
毕构卒
字隆择，偃师人。六岁能文，第进士。景龙末，拜御史大夫，与李杰齐名，号为清廉，并称毕李。睿宗嘉其有古人风，赐玺书袍带。官终太子詹事。
《资治通鉴》记载
玄宗至道大圣大明孝皇帝上之中开元四年（丙辰，公元七一六年） 
春，正月，昕与其妹夫杨仙玉于里巷伺杰而殴之。杰上表自诉曰：“发肤见毁，虽则育心，冠冕被陵，诚为辱国。”上大怒，命于朝堂杖杀，以谢百僚，仍以敕书慰杰曰：“昕等朕之密戚，不能训导，使陵犯衣冠，虽置以极刑，未足谢罪。卿宜以刚肠疾恶，勿以凶人介意。” 
丁亥，宋王成器更名宪，申王成义更为名捴。 
乙酉，陇右节度使郭虔瓘奏，奴石良才等八人皆有战功，请除游击将军。敕下，卢怀慎等奏曰：“郭虔瓘恃其微效，辄侮彝章，为奴请五品，实乱纲纪，不可许。”上从之。 
丙午，以鄫王嗣真为安北大都护、安抚河东、关内、陇右诸蕃大使，以安北大都护张知运为之副。陕王嗣升为安西大都护、安抚河西四镇诸蕃大使，以安西都护郭虔瓘为之副。二王皆不出阁。诸王遥领节度自此始。 
二月，丙辰，上幸骊山温汤。 
吐蕃围松州。 
丁卯，上还宫。 
辛未，以尚书右丞倪若水为汴州刺史兼河南采访使。 
上虽欲重都督、刺史，选京官才望者为之，然当时士大夫犹轻外任。扬州采访使班景倩入为大理少卿，过大梁，若水饯之行，立望其行尘，久之乃返，谓官属曰：“班生此行，何异登仙！” 
癸西，松州都督孙仁献袭击吐蕃于城下，大破之。 
上尝遣宦官诣江南取䴔䴖、鸂鶒等，欲置苑中，使者所至烦扰。道过汴州，倪若水上言：“今农桑方急，而罗捕禽鸟以供园池之玩，远自江、岭，水陆传送，食为粱肉。道路观者，岂不以陛下为贱人而贵鸟乎？陛下方当以凤凰为凡鸟，麒麟为凡兽，况䴔䴖、鸂鶒，曷足贵也！”上手敕谢若水，赐帛四十段，纵散其鸟。 
山东蝗复大起，姚崇又命捕之。倪若水谓：“蝗乃天灾，非人力所及，宜修德以禳之。刘聪时，常捕埋之，为害益甚。”拒御史，不从其命。崇牒若水曰：“刘聪伪主，德不胜妖；今日圣朝，妖不胜德。古之良守，蝗不入境。若其修德可免，彼岂无德致然？”若水乃不敢违。夏，五月，甲辰，敕委使者详察州县捕蝗勤惰者，各以名闻。由是连岁蝗灾，不至大饥。 
或言于上曰：“今岁选叙大滥，县令非才。”及入谢，上悉召县令于宣政殿庭，试以理人策。惟鄄城令韦济词理第一，擢为醴泉令。馀二百馀人不入第，且令之官；四十五人放归学问。吏部侍郎卢从愿左迁豫州剌史，李朝隐左迁滑州刺史。从愿典选六年，与朝隐皆名称职。初，高宗之世，马载、裴行检在吏部，最有名，时人称吏部前有马、裴，后有卢、李。济，嗣立之子也。 
有胡人上言海南多珠翠奇宝，可往营致，因言市舶之利；又欲往师子国求灵药及善医之妪，置之宫掖。上命监察御史杨范臣与胡人偕往求之，范臣从容奏曰：“陛下前年焚珠玉、锦绣，示不复用。今所求者何以异于所焚者乎！彼市舶与商贾争利，殆非王者之体。胡药之性，中国多不能知；况于胡妪，岂宜置之宫掖！夫御史，天子耳目之官，必有军国大事，臣虽触冒炎瘴，死不敢辞。此特胡人眩惑求媚，无益圣德，窃恐非陛下之意，愿熟思之。”上遽自引咎，慰谕而罢之。 
六月，癸亥，上皇崩于百福殿。己巳，以上女万安公主为女官，欲以追福。 
癸酉，拔曳固斩突厥可汗默啜首来献。时默啜北击拔曳固，大破之于独乐水，恃胜轻归，不复设备，遇拔曳固迸卒颉质略，自柳林突出，斩之。时大武军子将郝灵荃奉使在突厥，颉质略以其首归之，与偕诣阙，悬其首于广街。拔曳固、回纥、同罗、?、仆固五部皆来降，置于大武军北。 
默啜之子小可汗立，骨咄禄之子阙特勒击杀之，及默啜诸子、亲信略尽；立其兄左贤王默棘连，是为毘伽可汗，国人谓之“小杀”。毘伽以国固让阙特勒，阙特勒不受；乃以为左贤王，专典兵马。 
秋，七月，壬辰，太常博士陈贞节、苏献以太庙七室已满，请迁中宗神主于别庙，奉睿宗神主祔太庙；从之。又奏迁昭成皇后祔睿宗室，肃明皇后留祀于仪坤庙。八月，乙巳，立中宗庙于太庙之西。 
辛未，契丹李失活、奚李大酺帅所部来降。制以失活为松漠郡王、行左金吾大将军兼松漠都督，因其八部落酋长，拜为刺史；又以将军薛泰督军镇抚之。大酺为饶乐郡王、行右金吾大将军兼饶乐都督。失活，尽忠之从父弟也。 
吐蕃复请和，上许之。 
突厥默啜既死，奚、契丹、拔曳固等诸部皆内附，突骑施苏禄复自立为可汗。突厥部落多离散，毘伽可汗患之，乃召默啜时牙官暾欲谷，以为谋主。暾欲谷年七十馀，多智略，国人信服之，突厥降户处河曲者，闻毘伽立，多复叛归之。 
并州长史王晙上言：“此属徒以其国丧乱，故相帅来降；若彼安宁，必复叛去。今置之河曲，此属桀黠，实难制御，往往不受军州约束，兴兵剽掠；闻其逃者已多与虏声问往来，通传委曲。乃是畜养此属使为间谍，日月滋久，奸诈愈深，窥伺边隙，将成大患。虏骑南牧，必为内应，来逼军州，表里受敌，虽有韩、彭，不能取胜矣。愿以秋、冬之交，大集兵众，谕以利害，给其资粮，徙之内地。二十年外，渐变旧俗，皆成劲兵；虽一时暂劳，然永久安靖。比者守边将吏及出境使人，多为谀辞，皆非事实，或云北虏破灭，或云降户妥贴，皆欲自炫其功，非能尽忠徇国。愿察斯利口，忽忘远虑。议者必曰：‘国家向时已尝置降户于河曲，皆获安宁，今何所疑！’此则事同时异，不可不察。向者颉利既亡，降者无复异心，故得久安无变。今北虏尚存，此属或畏其威，或怀其惠，或其亲属，岂乐南来！较之彼时，固不侔矣。以臣愚虑，徙之内地，上也；多屯士马，大为之备，华、夷相参，人劳费广，次也；正如今日，下也。愿审兹三策，择利而行，纵使因徙逃亡，得者皆为唐有；若留至河冰，恐必有变。” 
疏奏，未报；降户⻊夹跌思泰、阿悉烂等果叛。冬，十月，甲辰，命朔方大总管薛讷发兵追讨之。王晙引并州兵西济河，昼夜兼行，追击叛者，破之，斩获三千级。 
先是，单于副都护张知运悉收降户兵仗，令渡河而南，降户怨怒。御史中丞姜晦为巡边使，降户诉无弓矢，不得射猎，晦悉还之；降户得之，遂叛。张知运不设备，与之战于青刚岭，为虏所擒，欲送突厥；至绥州境，将军郭知运以朔方兵邀击之，大破其众于黑山呼延谷，虏释张知运而去。上以张知运丧师，斩之以徇。毘伽可汗既得思泰等，欲南入为寇。暾欲谷曰：“唐主英武，民和年丰，未有间隙，不可动也。我众新集，力尚疲羸，且当息养数年，始可观变而举。”毘伽又欲筑城，并立寺观，暾欲谷曰：“不可。突厥人徒稀少，不及唐家百分之一，所以能与为敌者，正以逐水草，居处无常，射猎为业，人皆习武，强则进兵抄掠，弱则窜伏山林。唐兵虽多，无所施用。若筑城而居，变更旧俗，一朝失利，必为所灭。释、老之法，教人仁弱，非用武争胜之术，不可崇也。”毘伽乃止。 
庚午，葬大圣皇帝于桥陵，庙号睿宗。御史大夫李杰护桥陵作，判官王旭犯赃，杰按之，反为所构，左迁衢州刺史。 
十一月，己卯，黄门监卢怀慎疾亟，上表荐宋璟、李杰、李朝隐、卢从愿并明时重器，所坐者小，所弃者大，望垂矜录；上深纳之。乙未，薨。家无馀蓄，惟一老苍头，请自鬻以办丧事。 
丙申，以尚书左丞源乾曜为黄门侍郎、同平章事。 
姚崇无居第，寓居罔极寺，以病痁谒告。上遣使问饮食起居状，日数十辈。源乾曜奏事或称旨，上辄曰：“此必姚宗之谋也。”或不称旨，辄曰：“何不与姚崇议之！”乾曜常谢实然。每有大事，上常令乾曜就寺问崇。癸卯，乾曜请迁崇于四方馆，仍听家人入侍疾；上许之。崇以四方馆有簿书，非病者所宜外，固辞。上曰：“设四方馆，为官吏也；使卿居之，为社稷也。恨不可使卿居禁中耳，此何足辞！”崇子光禄少卿彝、宗正少卿异，广通宾客，颇受馈遗，为时所讥。主书赵诲为崇所亲信，受胡人赂，事觉，上亲鞫问，下狱当死。崇复营救，上由是不悦。会曲赦京城，敕特标诲名，杖之一百，流岭南。崇由是忧惧，数请避相位，荐广州都督宋璟自代。 
十二月，上将幸东都，以璟为刑部尚书、西京留守，令驰驿诣阙，遣内侍、将军杨思勖迎之。璟风度凝远，人莫测其际，在涂竟不与思勖交言。思勖素贵幸，归，诉于上，上嗟叹良久，益重璟。 
丙辰，上幸骊山温汤；乙丑，还宫。 
闰月，己亥，姚崇罢为开府仪同三司，源乾曜罢为京兆尹、西京留守，以刑部尚书宋璟守吏部尚书兼黄门监，紫微侍郎苏颋同平章事。 
璟为相，务在择人，随材授任，使百官各称其积；刑赏无私，敢犯颜正谏。上甚敬惮之，虽不合意，亦曲从之。 
突厥默啜自则天世为中国患，朝廷旰食，倾天下之力不能克；郝灵荃得其首，自谓不世之功。璟以天子好武功，恐好事者竞生心徼幸，痛抑其赏，逾年始授郎将；灵荃恸哭而死。 
璟与苏颋相得甚厚，颋遇事多让于璟，颋每论事则颋为之助。璟尝谓人曰：“吾与苏氏父子皆同居相府，仆射宽厚，诚为国器，然献可替否，吏事精敏，则黄门过其父矣。” 
姚、宋相继为相，崇善应变成务，璟善守法持正；二人志操不同，然协心辅佐，使赋役宽平，刑罚清省，百姓富遮。唐世贤相，前称房、杜，后称姚、宋，他人莫得比焉。二人每进见，上辄为之起，去则临轩送之。及李林甫为相，虽宠任过于姚、宋，然礼遇殊卑薄矣。紫微舍人高仲舒博通典籍，齐澣练习时务，姚、宋每坐二人以质所疑，既而叹曰：“欲知古，问高群，欲知今，问齐君，可以无缺政矣。” 
辛丑，罢十道按察使。 
旧制，六品以下官皆委尚书省奏拟。是岁，始制员外郎、御史、起居、遗、补不拟。